Diari Oficial de la Generalitat Valenciana


Sumari del DOGV 8414, del 31-10-2018 (2018/9966)

RESOLUCIÓ de 22 d'octubre de 2018, del director general d'Economia, Emprenedoria i Cooperativisme, per la qual s'efectua la convocatòria, per a l'exercici 2018, de les ajudes regulades en l'article 15, ajudes per a despeses generals i de funcionament, de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, el foment i la difusió de l'economia social a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8414

Data del DOGV
:   31-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9966


Data del document
:   22-10-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 22 d'octubre de 2018, del director general d'Economia, Emprenedoria i Cooperativisme, per la qual s'efectua la convocatòria, per a l'exercici 2018, de les ajudes regulades en l'article 15, ajudes per a despeses generals i de funcionament, de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, el foment i la difusió de l'economia social a la Comunitat Valenciana. [2018/9966]  
  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'ha d'iniciar sempre d'ofici, mitjançant convocatòria aprovada per l'òrgan competent, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, estableix que les persones titulars de les conselleries són les competents en els seus respectius àmbits per a la convocatòria de subvencions.  
L'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball (DOGV 7923, 23 de novembre), estableix les bases reguladores de les ajudes destinades a la promoció, foment i difusió de l'economia social en la Comunitat Valenciana.  
En l'article 1.3 d'aquesta ordre s'estableix que, en compliment del que es preveu en l'article 23.2 de la Llei 38/2003, de 17 de novembre, general de subvencions, i de l'article 166 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i d'acord amb el que establisca la Llei de pressupostos de la Generalitat per a l'exercici corresponent, anualment es convocaran les ajudes regulades per aquesta ordre, i es donarà publicitat de les línies de crèdit i de l'import global màxim destinat en el corresponent exercici a la concessió de les ajudes previstes en aquesta.  
  
La Llei 22/2017, de 29 de desembre, de pressupostos de la Generalitat per a l'exercici 2018, inclou dins de l'annex de transferències i subvencions corresponent al programa pressupostari 322.55, Promoció d'emprenedors, cooperativisme i economia social, en el capítol IV, la línia de subvenció S5266000, denominada «Programa de suport a l'economia social», amb una dotació de fons propis de la Generalitat, amb càrrec als quals es financen les ajudes que es convoquen en la present resolució, de 383.000 euros, que per Resolució de 20 d'abril de 2018, del conseller d'Hisenda i Model Econòmic (DOGV 9295, 15.05.2018), que va autoritzar un reajustament entre les dotacions de les línies de subvenció incloses en l'annex de transferències i subvencions corrents del programa 322.55, es va incrementar en 150.000 euros, i així es s'ha aconseguit un total de 533.000 euros dels quals es troben compromesos per anteriors convocatòries 450.000 euros, amb càrrec a fons propis no condicionats de la Generalitat de l'esmentada línia, i resta un saldo de 83.000 euros. D'aquests fons propis no condicionats de la Generalitat es finança la present convocatòria per un import global màxim de 28.000 euros.   
De conformitat amb el que es disposa en l'article 3 del Decret 128/2017, de 29 de setembre, del Consell, es fa constar que al règim d'ajudes de la present convocatòria no li cal ser notificat a la Comissió Europea, conformement amb el que s'estableix en els articles 107 i 108 del Tractat de Funcionament de la Unió Europea. Ja que es tracta d'ajudes per a fer front a les despeses generals i de funcionament, que incórreguen les entitats beneficiàries per raó de les actuacions que porten a efecte, en la seua funció de representació institucional, defensa dels interessos col·lectius dels seus membres o promoció general de la classe d'empreses a les quals representen, consisteixen en activitats per a les quals no existeix un mercat que puga distorsionar-se pels avantatges que, a aquest només propòsit, es concedisquen a les referides entitats, per la qual cosa no es consideren compreses dins de l'àmbit d'aplicació de l'article 107 del Tractat de Funcionament de la Unió Europea. En tot cas, la compensació per les actuacions subvencionades s'ha de concedir en condicions normals de mercat i per referència a preus de mercat i no pot reportar avantatges econòmics per a les entitats beneficiàries.  
  
En la disposició final primera de la mencionada Ordre 25/2016, de 21 de novembre, es disposa que, per als exercicis 2016 i successius en què es troben vigents les bases reguladores que en aquesta s'estableixen, es delega en la persona titular de la direcció general competent en matèria d'economia social la facultat de dictar la resolució de convocatòria anual de les ajudes corresponents.  
En compliment del que es preceptua en els articles 9 i 17 de la Llei 38/2003, general de subvencions, i fent ús de les facultats que confereixen a la persona titular de la conselleria competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 8 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat; el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i la delegació continguda en la disposició final primera de l'Ordre 25/2016, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, foment i difusió de l'Economia Social en la Comunitat Valenciana, resolc:  
  
  
Primer. Objecte i condicions de la concessió de la subvenció  
1. L'objecte de la present resolució és convocar ajudes per a despeses generals i de funcionament en què incórreguen, de conformitat amb l'article 15 de las bases reguladores, de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes destinades a la promoció, foment i difusió de l'economia social en la Comunitat Valenciana (d'ara endavant les bases reguladores), les entitats representatives de les cooperatives, societats laborals o mutualitats en l'acompliment d'aquesta funció.  
  
Les referides ajudes es regulen per el que s'estableix en l'Ordre 25/2016, de 21 de novembre, citada, i es s'han de concedir, en règim de concurrència competitiva, en els termes assenyalats en aquesta, en concepte d'ajudes per a fer front a les despeses generals i de funcionament en què incórreguen les beneficiàries per raó de les actuacions ordinàries que porten a efecte en el compliment de la seua funció de representació institucional, defensa dels interesses col·lectius o promoció de la classe d'empreses a les quals representen.  
2. Les condicions per a la sol·licitud, tramitació, resolució i notificació són les establides en la present convocatòria i en les referides bases reguladores.  
  
Segon. Ajudes i finançament  
Per a l'exercici 2018, i de conformitat amb el que s'estableix en la Llei de pressupostos de la Generalitat per a aquest exercici, es convoquen les següents subvenciones:  
- Subvencions per a despeses generals i de funcionament regulades en l'article 15 de les bases reguladores. Aquestes ajudes es financen amb càrrec al capítol IV, del programa pressupostari 322.55, Promoció d'emprenedors, cooperativisme i economia social, codi línia S5266000, «Programa de suport a l'economia social», fins a un import global màxim de 28.000 euros procedents de fons propis no condicionats de la Generalitat.  
  
Tercer. Beneficiàries  
Les ajudes a què es refereix aquesta convocatòria poden ser sol·licitades per les entitats compreses en l'apartat 1, lletres a, b i c de l'article 2 de les bases reguladores, sempre que no hi concórreguen les circumstàncies a què es refereix l'apartat 3 d'aquest, i estan incloses en conseqüència:  
a) Les unions i federacions i la Confederació de Cooperatives de la Comunitat Valenciana, constituïdes de conformitat amb la legislació de cooperatives de la Comunitat Valenciana i inscrites com a tals en el Registre de Cooperatives de la Comunitat Valenciana.  
b) Les entitats associatives a què es refereix la disposició addicional segona de la Llei 44/2015, de 14 d'octubre, de societats laborals i participades.  
c) Les federacions de mutualitats de previsió social constituïdes a la Comunitat Valenciana.  
Aquestes entitats poden ser beneficiàries de les ajudes sempre que no associen o afilien directament entitats diferents de les cooperatives, societats laborals o mutualitats de previsió social. Excepcionalment, les unions i federacions de cooperatives agroalimentàries poden, també, associar societats agràries de transformació.  
Les referides entitats no poden obtindre aquestes ajudes si són també beneficiàries d'altres subvencions de caràcter nominatiu, finançades amb càrrec als pressupostos de la Generalitat per a 2018 i equivalents a les quals puguen sol·licitar a l'empara de la present resolució.   
Las subvenciones a les quals es refereix la present convocatòria, destinades a ajudar a sufragar les despeses generals i de funcionament en què incórreguen les entitats representatives de les cooperatives, societats laborals o mutualitats en el compliment d'aquesta funció, no poden considerar-se una ajuda de d'estat, de conformitat amb els criteris de l'article 107 TFUE. No concorren en les beneficiàries d'aquestes els caràcters que configuren una empresa, a aquests efectes, ja que les beneficiàries no ofereixen ni produeixen béns o serveis per al mercat i la seua activitat, de mera representació i organització general d'una classe d'empreses, no és susceptible de trànsit o valoració econòmica en l'intercanvi de béns o serveis. L'ajuda no és susceptible de produir falsejament de la competència que afecte els intercanvis comercials entre els estats membres, ni tendeixen a excloure ni disminuir les possibilitats d'establiment o la posició d'empreses qualsevol classe o radicades en qualsevol estat membre.  
  
Quart. Sol·licituds i documents  
1. D'acord amb el que s'estableix en l'article 3 de les bases reguladores i en l'article 14 i concordants de la Llei 39/2015, d'1 d'octubre, del procediment administratiu comú de les administracions públiques, les sol·licituds per a l'obtenció de les ajudes de la present convocatòria s'han de presentar, necessàriament, a través de mitjans electrònics, accedint a la seu de la Generalitat (https://sede.gva.es) o a la Guia PROP. La presentació de la sol·licitud implica l'acceptació de les bases reguladores.  
2. A les sol·licituds s'ha d'adjuntar la documentació general que s'específica en l'article 3.2 de les bases reguladores, així com la documentació que, per a aquest tipus d'ajuda, s'estableix específicament en el corresponent article de les bases reguladores.  
3. Tant la sol·licitud com la resta de documentació a presentar haurà de signar-se electrònicament per la sol·licitant, amb certificació de persona jurídica, emesa per qualsevol de les entitats admeses pel portal electrònic de la Generalitat, o amb certificació digital de qui la represente, que ha haver-se registrat prèviament en el Registre de Representants de la Generalitat.  
4. Tots els models de les memòries, formularis i declaracions responsables, així com de les certificacions requerides en les bases reguladores, estaran disponibles en www.gva.es, accedint a la Guia PROP, «Tràmits i serveis», a partir de la publicació, en extracte, d'aquesta convocatòria en el Diari Oficial de la Generalitat Valenciana.  
5. En cas que la sol·licitant denegue expressament l'autorització a l'òrgan convocant, perquè obtinga de forma directa, a través de certificats electrònics, l'acreditació del compliment d'obligacions tributàries i davant la Seguretat Social, en els termes previstos en els articles 18 i 19 del Reial decret 887/2006 de 21 juliol, pel qual s'aprova el reglament de la Llei 38/2003, de 17 de novembre, general de subvencions, haurà d'aportar a través de la seu electrònica, les certificacions que a continuació s'especifiquen:  
a) De l'Agència Estatal d'Administració Tributària, el certificat que acredite que la sol·licitant es troba al corrent de les seues obligacions tributàries, a l'efecte d'obtenció de subvencions públiques.  
b) De la Tresoreria General de la Seguretat Social, el certificat acreditatiu que la sol·licitant es troba al corrent en el compliment de les seues obligacions amb la Seguretat Social. En el cas de no comptar amb personal contractat, haurà d'aportar la declaració responsable que, a aquests efectes, trobarà entre els models disponibles per a aquestes ajudes en la seu electrònica de la Generalitat.  
  
c) De la Conselleria d'Hisenda i Model Econòmic, el certificat acreditatiu que la sol·licitant no té deutes de naturalesa tributària amb la Generalitat.  
Les certificacions expedides per les administracions tributàries i per la Seguretat Social tenen una validesa de sis mesos des de la data de la seua expedició, d'acord amb el que s'estableix en l'article 23.3 del Reial decret 887/2006, pel qual s'aprova el Reglament general de subvencions. L'òrgan gestor podrà requerir a la sol·licitant si la informació obtinguda presenta alguna incidència.  
6. A la sol·licitud emplenada com cal i, si escau a les certificacions anteriors, s'ha d'adjuntar la documentació general exigida per l'article 3.2 de les bases reguladores, així com la documentació la presentació de la qual especialment s'exigeix en el capítol III de les bases reguladores per a la valoració de les sol·licituds corresponents a les ajudes de l'article 15 d'aquestes; documentació que s'ha de presentar signada en aquestes condicions indicades en l'apartat 3 d'aquest punt, a través d'aquesta plataforma de tramitació telemàtica que s'hi indica.  
  
7. L'òrgan competent per a la instrucció i resolució de l'expedient pot, en qualsevol moment, requerir a l'entitat sol·licitant altres dades, documents i informes complementaris que resulten necessaris per a la resolució de l'expedient.  
  
Cinqué. Concurrència d'ajudes i subvencions  
1. Sense perjudici del que estableix l'article 11 de les bases reguladores, quant a la compatibilitat d'aquestes ajudes amb unes altres, obtingudes per la sol·licitant per a aquest fi, de conformitat amb l'article 2.3 de les bases, les entitats beneficiàries especificades en l'apartat 1 del mateix article 2, no podrien obtindre aquestes ajudes quan, també, foren beneficiàries d'altres subvencions de caràcter nominatiu, finançades amb càrrec als pressupostos de la Generalitat del present exercici, i equivalents a les que puguen sol·licitar a l'empara de la present.  
2. L'entitat sol·licitant ha de declarar per escrit davant el centre directiu competent en matèria d'economia social, en el termini de quinze dies computat des de la data en què siga notificada, la concessió de qualsevol altra subvenció per a aquesta activitat o finalitat; o bé, des de la data en què es realitzen noves sol·licituds per a aquests conceptes, així com les variacions substancials i les noves situacions que puguen produir-se sobre aquest tema, i especialment, la sol·licitud o l'obtenció de subvencions o ajudes concurrents, públiques o privades.   
  
Sisé. Termini de presentació de sol·licituds  
El termini per a la presentació de sol·licituds per a les ajudes convocades mitjançant la present convocatòria és de 10 dies hàbils, comptats des del endemà de la publicació, en extracte, de la present convocatòria en el Diari Oficial de la Generalitat Valenciana..  
  
Seté. Criteris de valoració, resolució, notificació i recursos  
1. Les sol·licituds s'han de tramitar de conformitat amb el que s'estableix en les bases reguladores, i la resolució i concessió d'aquestes s'ha d'efectuar en règim de concurrència competitiva, d'acord amb el que s'estableix en aquestes bases.  
2. Les sol·licituds presentades, les ha de valorar la comissió de valoració establida en l'article 5.4 de les bases reguladores, conformement amb els criteris que es fixen en l'article 20, capítol III, de les bases reguladores.  
3. La resolució de les ajudes convocades i la seua notificació s'ha de fer d'acord amb el que s'estableix en l'article 6 de les bases reguladores.  
4. Contra la resolució a la qual es refereix l'apartat anterior, que posa fi a la via administrativa, pot interposar-se un recurs potestatiu de reposició en el termini d'un mes a comptar des de l'endemà de ser notificada, o un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser notificada, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Huité. Actuacions subvencionables, justificació de les ajudes i termini de presentació de justificants  
1. Es consideren despeses subvencionables:  
a) Despeses de personal, excepte les indemnitzacions per acomiadament i jubilació anticipada. En tot cas, la subvenció per despeses de personal (comprensius de salaris, complements salarials i Seguretat Social) per cada una de les persones contractades a jornada completa no pot excedir el producte resultant de multiplicar per 5 l'IPREM (Indicador Públic de Renda d'Efectes Múltiples) mensual de l'any de la convocatòria. Si la contractació ho és a temps parcial, es reduirà proporcionalment el referit import màxim d'aquesta ajuda.  
b) Despeses de viatge, allotjament i manutenció, de conformitat amb les quanties i els conceptes establits en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per serveis extraordinaris i per les quanties màximes establides en aquesta norma. En tot cas els bitllets i els títols de transport han de correspondre a classe econòmica o turista, o equivalents.  
c) Arrendaments i cànons.  
d) Serveis d'empreses i de professionals independents.  
e) Primes d'assegurances.  
f) Publicitat, propaganda i relacions públiques.  
g) Material d'oficina, fotocòpies i impremta.  
h) Comunicacions.  
i) Subministraments.  
j) Quotes de subscripció a publicacions i d'inscripció en activitats.  
  
k) Quotes abonades per pertinença a altres associacions autonòmiques, nacionals i internacionals, sempre que aquestes no es troben compreses entre les possibles beneficiàries d'aquestes subvencions o d'altres equivalents finançades amb càrrec als pressupostos de la Generalitat.  
2. En cap cas s'han de subvencionar les despeses contemplades en l'article 15.3 de les bases reguladores.  
3. Conformement amb el que s'estableix en l'article 15.4 de les bases reguladores, l'import d'aquestes ajudes pot cobrir la totalitat o part de les referides despeses; ni pot donar lloc, en el corresponent exercici econòmic, a cap mena de benefici per a l'entitat a la qual es concedisca, ni originar una minoració de les quotes ordinàries que, amb antelació al respectiu exercici, haguera suportat cada una de les persones sòcies o associades a l'entitat beneficiària.  
La justificació de las corresponents ajudes ha de ser en la forma prevista en els articles 10 i 15 de les bases reguladores, i es pot donar lloc a minoració, resolució o reintegrament la concurrència de les circumstàncies previstes en els articles 11 i 12 d'aquestes. De conformitat amb el que s'estableix en aquestes bases reguladores, pot presentar-se la justificació corresponent fins al dia 20 de novembre de 2018, aquest inclòs.  
  
Nové. Mitjà de notificació  
Les resolucions i els actes de tràmit s'ha notificaran electrònicament, en els termes establits en la normativa de procediment administratiu comú.  
  
Desé. Recursos  
Contra la present resolució, que exhaureix la via administrativa, pot interposar-se un recurs de reposició davant aquest òrgan en el termini d'un mes a comptar des de l'endemà del dia en què es publique, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
València, 22 d'octubre de 2018.- El conseller d'Economia Sostenible, Sectors Productius, Comerç i treball, p. d. (DF 1a O 25/2016, 21.11.2016; DOGV 7923), el director general d'Economia, Emprenedoria i Cooperativisme: Francisco Álvarez Molina.